ไม่เข็ด บุกจับ อดีตสเก็ตทีมชาติ เอเย่นต์ค้ายารายใหญ่เมืองนนท์
ฝ่ายปกครอง-ตำรวจ บุกจับ เบนซ์ สัญชัยอดีตนักกีฬาอินไลน์สเก็ตทีมชาติไทย ค้ายาเสพติด คาบ้านพัก ยึด ยาบ้า-ไอซ์-อี-เค-กัญชา ตรวจค้นผงะพบ ระเบิด วางข้างชักโครก ปืนพก 2 กระบอก ค้นประวัติเพิ่งพ้นโทษคดียาเสพติด เมื่อปี 62 เมื่อเวลา 18.00 น.วันที่ 24 เม.ย.63 นายชุ้น ณัฐเดช กังสุกุล นายอำเภอบางใหญ่ จ.นนทบุรี พร้อมด้วย นายสมพล สุระสัจจะ นายชมชน ขุนทวาท ปลัดอำเภอ พ.ต.อ.ปณิธาน ยามานนท์ ผกก.สภ.บางเเม่นาง พ.ต.ท.วีรวัต เครือสมบัติ รอง ผกก.สส. พ.ต.ต.สมยศ กลัดเเขก สว.สส. กำลังสมาชิก อส.และตำรวจ เข้าจับกุม นายสัญชัยสังข์ทองหรือเบนซ์ อายุ 30 ปี อยู่บ้านเลขที่ 89/1723 หมู่ 5 ต.บางเเม่นาง อ.บางใหญ่ จ.นนทบุรี หลังสืบว่ามีพฤติกรรมค้ายาเสพติดที่เกิดเหตุเป็นบ้านเดี่ยว 2 ชั้น เมื่อเจ้าหน้าที่ไปถึงพบว่าภายในบ้านมีคนอยู่ 3 คน แต่เมื่อเห็นเจ้าหน้าที่กลับรีบปิดล็อคประตูบ้านทันที จึงต้องใช้ชะเเลงงัด จากนั้นผู้ต้องสงสัยได้หลบหนีเข้าไปในห้องน้ำชั้นบน ก่อนเจ้าหน้าที่ตามขึ้นไปพังประตูเข้าไปพบ นายสัญชัย กำลังนำยาเสพติดทิ้งลงชักโครก และสามารถยึดยาเสพติดได้มาบางส่วน มียาบ้า 222 เม็ด ยาไอซ์ 10.83 กรัม ยาเค 44.32 กรัม ยาอี 22 เม็ด กัญชา 4.37 กรัม นอกจากนี้จากการตรวจค้นยังพบวัตถุระเบิดชนิดส่องเเสง MK1 รุ่น MOD2 วางอยู่ที่ข้างชักโครก จำนวน 1 ลูก อาวุธปืนขนาด.380 จำนวน 1 กระบอก อาวุธปืนขนาด 6.35 จำนวน 1 กระบอก กระสุนปืน 24 นัด ตรวจยึดไว้เป็นของกลางโดย นายสมพล สุระสัจจะ ปลัดอำเภอ กล่าวว่า บ้านหลังดังกล่าวมีพฤติกรรมลักลอบขายยาเสพติดเเละมีอาวุธปืน จึงประสานตำรวจ สภ.บางแม่นาง นำกำลังเข้าจับกุมได้พร้อมของกลาง ส่วนอีก 2 คน คือ ภรรยาและเพื่อนสอบสวนแล้วพบว่า ไม่มีส่วนเกี่ยวข้อง จากนั้นได้เเจ้งข้อหา มียาเสพติดไว้ในครอบครองเพื่อจำหน่ายโดยผิดกฎหมาย มีอาวุธปืนเเละเครื่องกระสุนปืนไว้ในครอบครองโดยไม่ได้รับอนุญาต มีวัตถุระเบิดไว้ในครอบครองโดยไม่ได้รับอนุญาต นำตัวพร้อมของกลางส่ง สภ.บางแม่นาง เพื่อดำเนินคดีจากการตรวจสอบประวัติของ นายสัญชัย พบว่า เคยถูกจับคดียาเสพติดเมื่อปี 2559 ถูกตัดสินจำคุก 3 ปี เเละเพิ่งพ้นโทษเมื่อเดือน เม.ย.62 แต่หวนกลับมาค้ายาเสพติดเหมือนเดิม
ฝ่ายปกครอง-ตำรวจ บุกจับ เบนซ์ สัญชัย อดีตนักกีฬาอินไลน์สเก็ตทีมชาติไทย ค้ายาเสพติด คาบ้านพัก ยึด ยาบ้า-ไอซ์-อี-เค-กัญชา ตรวจค้นผงะพบ ระเบิด วางข้างชักโครก ปืนพก 2 กระบอก
ยาเสพติด,จับเอเย่นต์ค้ายาเสพติด,จับยาเสพติด,เบนซ์ สัญชัย,นักกีฬาทีมชาติ,นักสเก็ตทีมชาติไทย,จับนักกีฬาทีมชาติ,ข่าวทั่วไป